
	Projekta redakcija
	Iebildums / Priekšlikums
	Autors

	1.
	Rīkojuma projekts
 Par Latvijas Biozinātņu un tehnoloģiju universitātes nekustamā īpašuma attīstības plānu 2023.–2027. gadam
	Iebildums
Lūdzam rīkojuma projektam pievienot 1. un 2.pielikumu. 
Piedāvātā redakcija
-
	Māris Gerlovess (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā par nekustamo īpašumu ,,Vecauces Ķieģeļceplis”, Vecauces pagastā, Dobeles pagastā, kadastra numurs 4625 001 0007, norādīts, ka tas sastāv tikai no zemes vienības, kadastra apzīmējums 4625 001 0007, 22 ha platībā.

No Nekustāmā īpašuma valsts kadastra informācijas sistēmas teksta datiem redzams, ka zemes platība uz zemes vienības atrodas ugunsdzēsības tvertne, kadastra apzīmējums 4625001007016. Savukārt, aplūkojot telpiskos datus (kadastrs.lv) pirmšķietami izskatās, ka uz zemes vienības atrodas vēl citas nereģistrētas būves.

Ievērojot minēto, lūdzam norādīt uz zemes vienības esošās būves, pārliecināties, ka uz zemes vienības neatrodas citas nereģistrētas būves un norādīt korekti anotācijā zemes platību – 21,71 ha.
 
Piedāvātā redakcija
-
	Māris Gerlovess (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā izvērtēta iespēja nekustamo īpašumu ,,Mežvecupes”, Engures pagastā, Tukuma novadā, kadastra numurs 9050 003 0093, kas sastāv no zemes vienības, kadastra apzīmējums 9050 003 0093, platībā 12,04 ha un 23 būvēm, nodot atpakaļ valstij Zemkopības ministrijas valdījumā, izpildot Ministru kabineta 2010.gada 30.jūnija rīkojuma Nr.363 ,,Par valsts nekustamo īpašumu nodošanu Latvijas Lauksaimniecības universitātes valdījumā” 4.punktu.

No pievienotās zemesgrāmatas apliecības redzama atzīme – uz zemes gabala atrodas zemes īpašniekam nepiederošas ēkas. Savukārt no Nekustamā īpašuma valsts kadastra informācijas sistēmas teksta datiem redzama nesakritība, jo tajā attēlotas papildus trīs jaunas vasaras mājas, kadastra apzīmējumi: 90500030087018; 90500030087019; 90500030087020.

Ņemot vērā, ka Nekustamais īpašums sākotnēji tika nodots ar 23 būvēm un šobrīd uz tās atrodas trīs jaunas būves, lūdzam skaidrot zemesgrāmatā minēto atzīmi, būvju tiesisko statusu un piederību. Vienlaikus anotācijā jābūt norādītam, kādas darbības tiks veiktas ar jaunbūvēm, ietverot atsauces uz normatīvajiem aktiem.

 
Piedāvātā redakcija
-
	Māris Gerlovess (TM)

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā izvērtēta iespēja nekustamo īpašumu ,,Viesvecupe”, Engures pagastā, Tukuma novadā, kadastra numurs 9050 503 0005, kas sastāv no dušu mājas, kadastra apzīmējums 9050 003 0087 008, nodot atpakaļ valstij Zemkopības ministrijas valdījumā, izpildot Ministru kabineta 2010.gada 30.jūnija rīkojuma Nr.363 ,,Par valsts nekustamo īpašumu nodošanu Latvijas Lauksaimniecības universitātes valdījumā” 4.punktu.

No zemesgrāmatas aktuālajiem ierakstiem redzams, ka nekustamais īpašums ir nostiprināts uz LBTU vārda, pamatojoties uz 2016.gada 26.oktobra rīkojuma Nr.621 ,,Par valsts nekustamo īpašumu nodošanu Latvijas lauksaimniecības universitātes īpašumā”, līdz ar to piemērojama ir šī redakcijas 2.2.apakšpunkts, kas paredz nekustamo īpašumu nodot valstij, ja tas vairs netiek izmantots nepieciešamo funkciju īstenošanai.

Ievērojot minēto, lūdzam labot anotāciju uz atbilstošu redakciju un skaidrot vai šajā gadījumā nekustamais īpašums būtu, nododams Zemkopības ministrijai, jo aktuālā redakcija to neparedz, proti, anotācija ir jāpapildina tādā apjomā, lai nepārprotami būtu skaidrs, ka pēc aktuālās redakcijas īpašumu var nodot ministrijas valdījumā.  
 
Piedāvātā redakcija
-
	Māris Gerlovess (TM)

	5.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā par nekustamo īpašumu Lielā ielā 4, Jelgavā, kadastra numurs 0900 012 0064, norādīts, ka sastāv no zemes vienības, kadastra apzīmējums 0900 012 0064, 0,6038 ha platībā un studentu kluba ēka, kadastra apzīmējumu 0900 012 0064 001. Būve ir vietējās nozīmes arhitektūras piemineklis (valsts aizsardzības Nr.5154).

Saskaņā ar likuma ,,Par kultūras pieminekļa aizsardzību” 5.panta otro daļu likumos un Ministru kabineta noteikumos noteiktās kompetences ietvaros Nacionālā kultūras mantojuma pārvalde izdod vispārīgus administratīvos aktus – norādījumus – par katra atsevišķa kultūras pieminekļa izmantošanu un saglabāšanu par valsts un reģiona nozīmes kultūras pieminekļiem, bet pašvaldības – par vietējās nozīmes kultūras pieminekļiem. Šie administratīvie akti – norādījumi – ir saistoši attiecīgā kultūras pieminekļa īpašniekam (valdītājam). Norādījumi tiek publicēti valsts aizsargājamo kultūras pieminekļu reģistrā un ir pieejami bez maksas. No kultūras pieminekļa reģistra (pieejams https://mantojums.lv/cultural-objects/5154) redzams, ka būve ir vietējās nozīmes arhitektūras piemineklis, līdz ar to piemērojams minētā likuma 8.panta trešā daļa, kurā noteikts, ka kultūras pieminekli var atsavināt, ja par šādu nodomu īpašnieks ir paziņojis pašvaldībai un ja nākamais tā īpašnieks ir iepazinies ar norādījumiem par šā kultūras pieminekļa izmantošanu un saglabāšanu.

Ievērojot minēto, aicinām papildināt anotāciju ar norādījumiem par kultūras pieminekļa izmantošanu un saglabāšanu, aprakstīt kā tiks iepazīstināts nākamais īpašnieks ar šiem norādījumiem un pievienot rīkojuma projektam, nosūtītu vēstuli pašvaldībai par nodomu atsavināt būvi.
 
Piedāvātā redakcija
-
	Māris Gerlovess (TM)

	6.
	Anotācija (ex-ante)
1.3. Pašreizējā situācija, problēmas un risinājumi
	Iebildums
No pievienotās zemesgrāmatas apliecības redzams, ka nekustamajam īpašumam Paula Lejiņa ielā 2A, Jelgavā, kadastra numurs 0900 027 0361, ir nostiprināta nomas tiesība par labu juridiskai personai līdz 2024.gada 14.aprīlim.

Ņemot vērā, ka nekustamais īpašums tiek virzīts atsavināšanai un anotācija nesatur pilnīgi nekādu informāciju par nomas līgumu, lūdzam papildināt anotāciju ar atbilstošu informāciju, tajā skaitā nomas maksu un Civillikumā noteikto regulējumu. Vienlaikus izvērtēt nepieciešamību pievienot spēkā esošo nomas līgumu rīkojuma projektam.
 
Piedāvātā redakcija
-
	Māris Gerlovess (TM)

	7.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Tiesiskās skaidrības nodrošināšanai, lūdzam sniegt skaidrojumu, vai atsavināšanai virzītajam nekustamajam īpašumam Dobeles ielā 43, Jelgavā, kadastra numurs 0900 004 0006, II daļas 2.iedaļas ieraksts Nr.1.1. uzskatāms par ierakstu, kas dzēšams pirms izsoles. Gadījumā, ja minētais ieraksts ir dzēšams pirms izsoles, lūdzam papildināt anotāciju ar atbilstošu informāciju.
 
Piedāvātā redakcija
-
	Māris Gerlovess (TM)

	8.
	Anotācija (ex-ante)
1.3. Pašreizējā situācija, problēmas un risinājumi
	Iebildums
No zemesgrāmatas apliecības un telpiskajiem datiem (kadastrs.lv) redzams, ka nekustamais īpašums ,,Zemkopības institūts 19”, Skrīveru pagastā, Aizkraukles novadā, kadastra numurs 3282 507 0007, sastāvā esošais zinātniskais institūts un garāžas, atrodas uz juridiskai personai piederošas zemes vienības, kadastra apzīmējums 32820070049.,

No zemesgrāmatas apliecības un telpiskajiem datiem (kadastrs.lv) redzams, ka nekustamais īpašums Tērvetes ielā 91D, Jelgavā, kadastra numurs 0900 518 0050, sastāv no laboratorijas korpusa, kadastra apzīmējums 0900 018 0050 002, kas atrodas uz juridiskai personai piederošas zemes vienības, kadastra apzīmējums 09000180050.

Ņemot vērā, ka minētais nekustamais īpašums tiek virzīts atsavināšanai un anotācija nesatur nekādu informāciju par faktisko situāciju, lūdzam anotāciju papildināt un sniegt skaidrojumu par tiesiskajām attiecībām starp jauno būvju ieguvēju un esošo zemes īpašnieku. Tāpat lūdzam skaidrot, vai konkrētajā gadījumā zemes īpašnieki nav tiesīgi izmantot pirmpirkuma tiesības.
 
Piedāvātā redakcija
-
	Māris Gerlovess (TM)

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Saskaņā ar zemesgrāmatas apliecību nekustamais īpašumam Driksas ielā 1, Jelgavā, kadastra numurs 0900 006 0398, noteikts apgrūtinājums – vides un dabas resursu aizsardzības aizsargjoslas (aizsardzības zonas) teritorija ap kultūras pieminekli pilsētās.

Ņemot vērā, ka nekustamais īpašums tiek virzīts atsavināšanai un anotācija nesatur informāciju par apgrūtinājumu, tiesiskās skaidrības nodrošināšanai, lūdzam anotācijā skaidrot minētā apgrūtinājuma ietekmi uz nekustamā īpašuma turpmāku izmantošanu pēc tā atsavināšanas.  
 
Piedāvātā redakcija
-
	Māris Gerlovess (TM)

	10.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
No anotācijas satura redzams, ka atsavināšanai tiek virzīts nekustamais īpašums ,,Kaļēji”, Saldus pagastā, Saldus novadā, kadastra numurs 8486 002 0617, kas sastāv no zemes vienības un divām būvēm (turpmāk – Nekustamais īpašums).

No pievienotās Nekustamā īpašuma zemesgrāmatas apliecības redzams ieraksts atzīmes viedā – ceļa servitūta teritorija 0,03 ha. Minētā informācija anotācijā nav atspoguļota, līdz ar to potenciālais ieguvējs nevar gūt pilnīgu priekšstatu par atsavināmo īpašumu.

Ievērojot minēto, aicinām papildināt anotāciju par ceļa servitūtu un skaidrojumā par ierakstu atzīmes veidā, ierosināt papildināt šādi: ,,Atbilstoši tiesu praksei atzīmes veidā zemesgrāmatā izdarīts ieraksts neapliecina ceļa servitūta nodibināšanu (sk. Senāta Civillietu departamenta 2013. gada 9. oktobra sprieduma lietā Nr. SKC-458/2013 (C12204010) 10.3. punktu). Tādēļ pareizs ir tiesas secinājums, ka zemesgrāmatā ierakstītajai atzīmei par ceļa servitūtu nav lietu tiesību nodibinoša spēka par labu noteiktām personām vai īpašumiem”.
 
Piedāvātā redakcija
-
	Māris Gerlovess (TM)



